ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2528/01

υποβολή: Ioannis Marnos (PPE-DE) προς την Επιτροπή

(19 Σεπτεμβρίου 2001)

Θέμα: Χρηματοδότηση χριστιανικών εκκλησιαστικών ιδρυμάτων

Θα ήθελα να πληροφορηθώ αν οι χριστιανικοί εκκλησιαστικοί οργανισμοί και ιδιαίτερα οι Ιερές Μητροπόλεις και Ιερές Μονές της Ορθόδοξης Εκκλησίας, θεωρούνται όσον αφορά στο ευρύ και πολυποίκιλο φιλανθρωπικό τους έργο (ορφανοτροφεία, γηροκομεία, άσυλα ανιάτων, διατροφή πενήτων κλπ.), ως μη κυβερνητικές οργανώσεις κατά το Κοινοτικό Δίκαιο και αν δικαιούνται να διεκδικήσουν μερίδιο από τα αντίστοιχα κονδύλια που διατίθενται προς τις οργανώσεις αυτές από τον προϋπολογισμό της Ευρωπαϊκής Ένωσης.

Απάντηση του κ. Prodi εξ ονόματος της Επιτροπής

(18 Οκτωβρίου 2001)

Η επιλεξιμότητα των οργανισμών που ζητούν κοινοτική χρηματοδότηση εξαρτάται από το εάν πληρούν τα κριτήρια που δημοσιεύονται στις προσκλήσειςποβολής προτάσεων. Ένα μείζον κριτήριο είναι ότι οι αιτούντες πρέπει να διαθέτουν ίδιο νομικό καθεστώς και, συνεπώς, να αποδεικνύουν ότι έχουν συσταθεί κανονικά και καταχωρηθεί σύμφωνα με το νόμο. Δεδομένου ότι δενπάρχει ορισμός για τις μη κυβερνητικές οργανώσεις στο κοινοτικό δίκαιο, η Επιτροπή, όταν εξετάζει την επιλεξιμότητα, οφείλει να βασίζεται στο καθεστώς των αιτούντων σύμφωνα με το εθνικό δίκαιο, συνήθως για να εξακριβώσει αν απολαμβάνουν του καθεστώτος μη κερδοσκοπικών οργανισμών. Ωστόσο, πρέπει να τονιστεί στο αξιότιμο μέλος ότι, ακόμη και στην περίπτωση που μία ορθόδοξη Ιερά Μητρόπολη ή Ιερά Μονή που διαθέτει το δικό της ξεχωριστό νομικό καθεστώς μπορεί να είναι επιλέξιμη ναποβάλει αίτηση χρηματοδότησης βάσει κάποιου προγράμματος, η επιλεξιμότητα από μόνη της δεν της παρέχει δικαίωμα να λάβει μερίδιο από χρηματοδότηση. Οι πόροι χορηγούνται βάσει σύγκρισης των σχετικών πλεονεκτημάτων των διάφορων αιτήσεων που λαμβάνονται. Γενικά, δεν επιτρέπονται αιτήσεις από φορείς που ενεργούν ως μεσολαβητές για λογαριασμό άλλων οργανώσεων.
ΓΡΑΠΤΗ ΕΡΩΤΗΣΗ E-2867/01

υποβολή: Jonas Sjstedt (GUE/NGL) προς την Επιτροπή

(17 Οκτωβρίου 2001)

Θέμα: Πρόγραμμα της Επιτροπής με στόχο την ενίσχυση του αθλητισμού

Σύμφωνα με δημοσίευμα της 24ης Σεπτεμβρίου 2001 της σουηδικής καθημερινής εφημερίδας Dagens Nyheter, η Διεθνής Ολυμπιακή Επιτροπή συνήψε συμφωνία συνεργασίας με την Επιτροπή στο πλαίσιο του θέματος αθλητισμός, σχολεία και ολυμπιακά ιδεώδη στην Ευρώπη με στόχο την προώθηση των ηθικών αξιών του αθλητισμού στα παιδιά της Ευρώπης. Για το σκοπό αυτό είναι ως εκ τούτου αναγκαίο να καταπολεμηθούν η διαφθορά και τα σκάνδαλα που συνδέονται με το ντόμπιγκ.

Σύμφωνα με την εφημερίδα, στη Γαλλία, την Ολλανδία και τη Γερμανία πρόκειται να ξεκινήσουν 3 πιλοτικά προγράμματα. Στη Γαλλία π.χ., φαίνεται ότι έχει ανατεθεί σε μαθητές 500 τάξεων να απεικονίσουν καλλιτεχνικά τα αθλητικά ιδεώδη, ενώ τα ολλανδικά σχολεία φαίνεται ότι έχουνιοθετήσει μια συνολική προσέγγιση ενσωματώνοντας τη συζήτηση στα ολυμπιακά ιδεώδη μέσα στη μελέτη της ιστορίας, της γεωγραφίας και της οικονομίας.

Μπορεί να αναφέρει η Επιτροπή πόσο βαρύνει τον προϋπολογισμό της Ένωσης η εφαρμογή των προαναφερθέντων προγραμμάτων·

Απάντηση της κ. Reding εξ ονόματος της Επιτροπής

(30 Νοεμβρίου 2001)

Ο αξιότιμος βουλευτής αναφέρεται στη δράση προώθησης των αξιών του Ολυμπισμού στα σχολεία, η οποία ξεκίνησε στις 14 Σεπτεμβρίου 2001 από την Επιτροπή σε σύνδεση με τη Διεθνή Ολυμπιακή Επιτροπή. Η δράση αυτή έχει στόχο να προωθήσει τις ηθικές αξίες του αθλητισμού στους ευρωπαίους μαθητές. Στην πρώτη φάση, θα εφαρμοστούν δοκιμαστικές ενέργειες με τις εθνικές ολυμπιακές επιτροπές της Γαλλίας, των Κάτω Χωρών και της Ιταλίας. Ανάλογα με την αξιολόγηση αυτών των ενεργειών, η δράση ενδέχεται να επεκταθεί σε όλα τα κράτη μέλη.

Ο προϋπολογισμός του σχεδίου ανέρχεται σε 753 215. Η συνεισφορά της Επιτροπής θα είναι 195 215.
ΓΡΑΠΤΗ ΕΡΩΤΗΣΗ E-2205/01

υποβολή: Adriana Poli Bortone (UEN) προς την Επιτροπή

(23 Ιουλίου 2001)

Θέμα: Εκλογές στην Αλβανία χωρίς παρατηρητές του ΕΚ

Δεδομένης της κατάστασης στην Αλβανία, η οποία σήμερα πόρρω απέχει από του να επιτρέπει την διοργάνωση ελεύθερων, δημοκρατικών, ανεπηρέαστων και μαζικών εκλογών, είναι διατεθειμένη η Επιτροπή να αναφέρει τους λόγους για τους οποίους κατά την φάση του δεύτερου γύρου των εκλογών (η οποία είναι ιδιαίτερα λεπτή εξαιτίας των επανειλημμένων καταγγελιών για νοθεία και αστυνομικές παρεμβάσεις) δεν έχει σταλεί κανείς παρατηρητής από το Ευρωπαϊκό Κοινοβούλιο· Με ποιο κριτήριο επελέγησαν από την Επιτροπή οι παρατηρητές των εκλογών στην Αλβανία·

Απάντηση του κ. Patten εξ ονόματος της Επιτροπής

(14 Σεπτεμβρίου 2001)

Η απόφαση να σταλούν ή όχι παρατηρητές από το Ευρωπαϊκό Κοινοβούλιο για να παρακολουθήσουν το δεύτερο γύρο των αλβανικών εκλογών εναπόκειται στην αποκλειστική αρμοδιότητα του ίδιου του Κοινοβουλίου. Η Επιτροπή δεν έχει λόγο σε τέτοιας φύσεως αποφάσεις του Κοινοβουλίου.

Για να εξασφαλιστεί η αμερόληπτη παρακολούθηση όλης της εκλογικής διαδικασίας στην Αλβανία, αποφασίστηκε η σύσταση μιας Διεθνούς Αποστολής Παρατήρησης των Εκλογώνπό την αιγίδα του Οργανισμού για την Ασφάλεια και τη Συνεργασία στην Ευρώπη/Υπηρεσία για τους Δημοκρατικούς Θεσμούς και τα Ανθρώπινα Δικαιώματα (ΟΑΣΕ/ODHIR). Η εν λόγω αποστολή συγκέντρωσε ένα σημαντικό αριθμό διεθνών εμπειρογνωμόνων επί των εκλογών, παρατηρητές που θα χρησιμοποιηθούν μακροπρόθεσμα ή βραχυπρόθεσμα, μέλη της Κοινοβουλευτικής Συνέλευσης του Συμβουλίου της Ευρώπης και, κατά τη διάρκεια του πρώτου γύρου, μέλη του Ευρωπαϊκού Κοινοβουλίου. Η Επιτροπή θεωρεί ότι η εν λόγω αποστολή εκτελεί σωστά την εντολή της.

Τα ακριβή κριτήρια για την τοποθέτηση παρατηρητών από τον ΟΑΣΕ/ODHIR στα διάφορα εκλογικά κέντρα δεν είναι γνωστά στην Επιτροπή. Η Επιτροπή βασίζεται πλήρως στην ευρέως ανεγνωρισμένη εμπειρογνωμοσύνη και τεχνογνωσία του ΟΑΣΕ/ODHIR σάυτό το θέμα.
ΓΡΑΠΤΗ ΕΡΩΤΗΣΗ E-3283/01

υποβολή: Laura Gonzlez lvarez (GUE/NGL) προς την Επιτροπή

(27 Νοεμβρίου 2001)

Θέμα: Παρεμπόδιση εκφόρτωσης ισπανικών σκαφών στον λιμένα της La Rochelle (Γαλλία)

Οι αλιευτικοί στόλοι της Αστούριας, της Κανταβρίας και της Χώρας των Βάσκων κατήγγειλαν, τις τελευταίες ημέρες του Οκτωβρίου, τη στάση των γαλλικών αρχών που επέτρεψαν σε γάλλους αλιείς να παρεμποδίσουν την εκφόρτωση αντσούγιας, στον λιμένα της La Rochelle, από 37 σκάφη προερχόμενα από τις προαναφερθείσες Αυτόνομες Διοικητικές Περιφέρειες της Ισπανίας.

Ποιά μέτρα προτίθεται να λάβει η Επιτροπή με στόχο να μην επαναληφθούν τέτοια γεγονότα και να διασφαλισθεί, όπως προβλέπουν οι Συνθήκες, η ελεύθερη κυκλοφορία εμπορευμάτων·

Απάντηση του κ. Fischler εξ ονόματος της Επιτροπής

(18 Δεκεμβρίου 2001)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση E-3148/01 του κ. Vadivielso de Cu(1).

(1) ΕΕ C 115 E της 16.5.2002, σελ. 233.
ΓΡΑΠΤΗ ΕΡΩΤΗΣΗ E-2286/01

υποβολή: David Martin (PSE) προς την Επιτροπή

(31 Ιουλίου 2001)

Θέμα: Φουά γκρα — εξαναγκαστικός σιτισμός για πάπιες

Πότε πιστεύει η Επιτροπή ότι θα μεταφέρουν και ταπόλοιπα κράτη μέλη την οδηγία 98/58/ΕΚ(1) στην εθνική τους νομοθεσία και σκοπεύουν, με την εφαρμογή της, να απαγορεύσουν τον εξαναγκαστικό σιτισμό για πάπιες·

(1) ΕΕ L 221 της 8.8.1998, σελ. 23.

Κοινή απάντησητου κ. Byrne εξ ονόματος της Επιτροπήςστις γραπτές ερωτήσεις E-2284/01, E-2285/01 και E-2286/01

(18 Σεπτεμβρίου 2001)

Οι συστάσεις που εγκρίθηκαν από τη Μόνιμη Επιτροπή του Συμβουλίου της Ευρώπης για την Ευρωπαϊκή Σύμβαση περί της Προστασίας των Ζώων σε Εκτροφεία απευθύνονται στα συμβαλλόμενα μέρη της σύμβασης.

Ο ορισμός της συνήθους πρακτικής για τον περιορισμό της παραγωγής φουά γκρα σε ορισμένες περιοχές της Ευρώπης έχει εγκριθεί από τα συμβαλλόμενα μέρη της σύμβασης, τα οποία έχουν αναλάβει την εφαρμογή των απαιτήσεων των εγκεκριμένων συστάσεων. Στις συστάσεις αυτές περιλαμβάνονται και εκείνες που αναφέρει ο αξιότιμος βουλευτής.

Όλα τα κράτη μέλη έχουν μεταφέρει στην εθνική τους νομοθεσία την οδηγία 98/58/ΕΚ σχετικά με την προστασία των ζώων στα εκτροφεία(1). Πρέπει πάντως να αναφερθεί ότι η απαγόρευση της καταναγκαστικής παροχής τροφής δεν προβλέπεται από την οδηγία 98/58/ΕΚ ούτε από τις προαναφερόμενες συστάσεις.

(1) ΕΕ L 221 της 8.8.1998.
ΓΡΑΠΤΗ ΕΡΩΤΗΣΗ P-3121/01

υποβολή: Brice Hortefeux (PPE-DE) προς την Επιτροπή

(6 Νοεμβρίου 2001)

Θέμα: Ασφάλεια στις σήραγγες

Υπό το φως του τελευταίου θανατηφόρου ατυχήματος που συνέβη στις 24 Οκτωβρίου στη σήραγγα του Αγίου Γκοτάρδου και που στοίχισε τη ζωή σε 11 άτομα, το θέμα της ασφάλειας στις σήραγγες επανέρχεται στην επιφάνεια με ιδιαίτερη έμφαση.

Στο πλαίσιο αυτό, προβλέπει η Επιτροπή να λάβει τα επιβεβλημένα μέτρα και να εκπονήσει πρόταση, ιδίως όσον αφορά:

- τους τεχνικούς εξοπλισμούς (σύστημα ταχείας εντόπισης των ατυχημάτων, εξαερισμός, καταφύγια, στοές διαφυγής, κτλ)·

- τους κανόνες κυκλοφορίας (περιορισμοί για τα επικίνδυνα οχήματα, ελάχιστη απόσταση μεταξύ των οχημάτων, κυκλοφορία εκ περιτροπής)·

- ετοιμότητα του προσωπικού και ταχύτητα επέμβασης τωνπηρεσιών πρώτων βοηθειών·

Απάντηση της κας de Palacio εξ ονόματος της Επιτροπής

(10 Δεκεμβρίου 2001)

Όπως ήδη αναφέρεται στην Λευκή Βίβλο για την ευρωπαϊκή πολιτική μεταφορών με ορίζοντα το έτος 2010: η ώρα των επιλογών(1), η Επιτροπή θα προτείνει, στις αρχές του 2002, οδηγία για την εναρμόνιση των ελάχιστων προτύπων ασφαλείας στις σήραγγες.

Η προτεινόμενη οδηγία θα διαλαμβάνει τα θέματα στα οποία ήδη αναφέρεται το Αξιότιμο Μέλος του Κοινοβουλίου, καθώς και ζητήματα που αφορούν την καλύτερη ενημέρωση των χρηστών, την καλύτερη επικοινωνία μεταξύ των συντονιστών στις σήραγγες και των οδηγών, καθώς και την καλύτερη διαχείριση της κυκλοφορίας και την πρόληψη των ατυχημάτων.

Σε κοινοτικό επίπεδο είχαν ήδη ληφθεί μέτρα μετά τις πρώτες τραγικές πυρκαϊές σε σήραγγες. Η Επιτροπή κατήρτισε σχέδιο εργασίας που περιελάμβανε την ασφάλεια στις σήραγγες, στο 5ο Πρόγραμμα-Πλαίσιο για την έρευνα και τεχνολογική ανάπτυξη (ΕΤΑ). Χρηματοδοτήθηκε ερευνητικό έργο για τις βιώσιμες και αξιόπιστες δομές των σηράγγων (DARTS), καθώς και θεματικό δίκτυο για τις πυρκαϊές στις σήραγγες (FIT). Μετά την τελευταία πρόσκλησηποβολής προτάσεων, του Ιουνίου 2001, εξετάζονται προτάσεις για θεματικό δίκτυο σχετικά με την γενική ασφάλεια στις σήραγγες.

(1) COM(2001)370 τελικό.
ΓΡΑΠΤΗ ΕΡΩΤΗΣΗ E-2992/01

υποβολή: Piia-Noora Kauppi (PPE-DE) προς την Επιτροπή

(29 Οκτωβρίου 2001)

Θέμα: Επείγοντα δάνεια προς τις αεροπορικές εταιρείες

Η Βελγική κυβέρνησηπεσχέθη, στις 3 Οκτωβρίου 2001, να χορηγήσει στην αεροπορική εταιρεία SABENA επείγον βραχυπρόθεσμο δάνειο 125 εκατ. ευρώ για να αποσοβήσει την χρεωκοπία που απειλεί να εξαφανίσει την εταιρεία. Η Επιτροπή ζήτησε αμέσως σχετικές πληροφορίες από τη βελγική κυβέρνηση.

Η εν λόγω απόφαση είναι, σύμφωνα με τις πληροφορίες που συγκέντρωσε η Επιτροπή, αντίθετη προς τους κανόνες ανταγωνισμού της Ευρωπαϊκής Κοινότητας· Ποιά μέτρα προτίθεται να λάβει η Επιτροπή σχετικά· Ποια γενική γραμμή επέλεξε σ'ό,τι αφορά τις κρατικές ενισχύσεις προς τις αεροπορικές μεταφορές, είτε αυτές χορηγούνται σε εταιρείες είτε σε αεροπορικές γραμμές·

Απάντηση της κας de Palacio εξ ονόματος της Επιτροπής

(8 Ιανουαρίου 2002)

Η βελγική κυβέρνηση γνωστοποίησε στην Επιτροπή, στις 5 Οκτωβρίου 2001, ενίσχυση για την διάσωση της Sabena,πό μορφήν πιστώσεως 125 εκατομμυρίων, η οποία αποβλέπει στην αντιμετώπιση των τρεχουσών οικονομικών αναγκών της επιχείρησης για περίοδο τριών μηνών κατά μέγιστο όριο. Η Επιτροπή εξέτασε επειγόντως το μέτρο αυτό, συνεκτιμώντας την δύσκολη κατάσταση της εταιρείας. Στις 17 Οκτωβρίου 2001, η Επιτροπή αποφάσισε να επιτρέψει την ενίσχυση, θεωρώντας ότι επληρούντο εν προκειμένω όλοι οι όροι που περιέχονται στις κοινοτικές κατευθυντήριες γραμμές όσον αφορά τις κρατικές ενισχύσεις που προορίζονται για την διάσωση και την αναδιάρθρωση επιχειρήσεων που αντιμετωπίζουν δυσκολίες(1).

Η Επιτροπή δεν προτίθεται να μεταβάλει την πολιτική της όσον αφορά τις κρατικές ενισχύσεις. Οι κύριες αρχές που διαπνέουν την δράση της καθορίζονται ρητά στις κατευθυντήριες γραμμές επί θεμάτων αεροπορικών μεταφορών, τις οποίες ενέκρινε η Επιτροπή το 1994(2) και εφήρμοσε ανελλιπώς. Οι κατευθυντήριες αυτές γραμμές ορίζουν, μεταξύ άλλων, εις ό,τι αφορά τις ενισχύσεις για αναδιάρθρωση, την αρχή της εφάπαξ ενίσχυσης, σύμφωνα με την οποία η Επιτροπή δεν θα επιτρέψει την χορήγηση νέας ενίσχυσης αναδιάρθρωσης, παρά μόνον εφόσον οι συνθήκες είναι εξαιρετικές, απρόβλεπτες και δεν μπορούν να καταλογιστούν στην επιχείρηση.

(1) ΕΕ C 288 της 9.10.1999.

(2) Εφαρμογή των άρθρων 92 (πρώην άρθρο 98) και 93 (πρώην άρθρο 99) της συνθήκης ΕΚ και του άρθρου 61 της συμφωνίας του Ευρωπαϊκού Οικονομικού Χώρου (ΕΟΧ) στις κρατικές ενισχύσεις στον τομέα των αεροπορικών μεταφορών, ΕΕ C 350 της 10.12.1994.
ΓΡΑΠΤΗ ΕΡΩΤΗΣΗ P-3595/01

υποβολή: Rodi Kratsa-Tsagaropoulou (PPE-DE) προς την Επιτροπή

(8 Ιανουαρίου 2002)

Θέμα: Έλεγχος στατιστικών στοιχείων στην Ελλάδα που αφορούν την απασχόληση και την ανεργία

Οι ελληνικές αρχές έχουν δεσμευθεί να αναπτύξουν ένα σύγχρονο σύστημα στατιστικής παρακολούθησης της απασχόλησης και της ανεργίας.

Δεδομένων των καθυστερήσεων που η Επιτροπή έχει διαπιστώσει, των καταγγελιών των εργαζομένων στην Εθνική Στατιστική Υπηρεσία για παραποίηση στοιχείων και την απάντηση της Επιτροπής σε προηγούμενη ερώτησή μου (Ε-2419/01(1)) ότι η Επιτροπή μπορεί να ζητήσει δυνάμει του άρθρου 3(6) του κανονισμού (ΕΚ) 577/98(2) και τα κράτη μέληποχρεούνται να της διαθέσουν αναλυτικές πληροφορίες όσον αφορά τα κριτήρια που χρησιμοποιήθηκαν για το σχέδιο δειγματοληψίας και το μέγεθος του δείγματος, έχει προβεί η Επιτροπή σε τέτοιο αίτημα·

Μπορεί να με πληροφορήσει η Επιτροπή για τις προόδους που έχουν γίνει για τον εκσυγχρονισμό του ελληνικού συστήματος στατιστικής, στα πλαίσια, μεταξύ άλλων, και του Κοινοτικού Πλαισίου Στήριξης·

(1) ΕΕ C 40 E της 14.2.2002, σελ. 244.

(2) ΕΕ L 77 της 14.3.1998, σελ. 3.

Απάντηση του κ. Solbes Mira εξ ονόματος της Επιτροπής

(7 Φεβρουαρίου 2002)

Η Επιτροπή ζήτησε και έλαβε από την Εθνική Στατιστική Υπηρεσία της Ελλάδας πληροφορίες, από τις οποίες προκύπτει ότι:

- από το 1998 διενεργείται μια συνεχής έρευνα εργατικού δυναμικού στην Ελλάδα (συνεντεύξεις, κάθε τρίμηνο, με μέλη περίπου 30 000 νοικοκυριών κατανεμημένων στις διάφορες περιφέρειες NUTS 2)·

- οι εκτιμήσεις σχετικά με την ανεργία που δημοσιεύτηκαν από την Εθνική Στατιστική Υπηρεσία της Ελλάδας (δεν διαβιβάστηκαν στην Eurostat) για το 3ο και το 4ο τρίμηνο του 2000 πραγματοποιήθηκαν σε ένα επί μέρους δείγμα του 8 % των ερωτηματολογίων·

- η διαβίβαση των αποτελεσμάτων της έρευνας εργατικού δυναμικού θα επιταχυνθεί σύντομα: τα αποτελέσματα του 4ου τριμήνου του 2001 θα διαβιβαστούν στην Eurostat το Μάρτιο του 2002 (σύμφωνα με τις προβλεπόμενες από τους κανονισμούς προθεσμίες).
ΓΡΑΠΤΗ ΕΡΩΤΗΣΗ E-1668/01

υποβολή: Ulla Sandbk (EDD) προς την Επιτροπή

(14 Ιουνίου 2001)

Θέμα: Εναρμόνιση συνταξιοδοτικών συστημάτων των κρατών μελών

Έχειποχρέωση το δανικό κράτος να χορηγεί φορολογικές ελαφρύνσεις σε δανούς πολίτες για συνταξιοδοτικές εισφορές που καταβλήθηκαν σε άλλες χώρες· Πώς μπορεί να διασφαλιστεί η πρόσβαση μιας χώρας (στη παρούσα περίπτωση της Δανίας) σε πληροφορίες σχετικά με συνταξιοδοτικές εισφορές που καταβλήθηκαν σε άλλες χώρες·

Απάντηση του κ. Bolkestein εξ ονόματος της Επιτροπής

(3 Σεπτεμβρίου 2001)

Δυνάμει της Συνθήκης ΕΚ, η Δανία δεν πρέπει να μεταχειρίζεται άνισα τους συνταξιοδοτικούς οργανισμούς που είναι εγκατεστημένοι σε άλλα κράτη μέλη. Κατά τη γνώμη της Επιτροπής, οι Δανοί πολίτες ή μόνιμοι κάτοικοι πρέπει να τυγχάνει φορολογικής απαλλαγής για τις εισφορές που έχουν καταβληθεί από τους ίδιους, ή εξ ονόματός τους, σε συνταξιοδοτικό οργανισμό σε άλλο κράτος μέλος, ή σε κράτος πουπάγεται στη συμφωνία του Ευρωπαϊκού Οικονομικού Χώρου (ΕΟΧ), κατά τον ίδιο τρόπο όπως και για τις εισφορές που καταβάλλονται σε συνταξιοδοτικούς οργανισμούς της Δανίας. Λόγω σοβαρών αμφιβολιών σχετικά με την αυστηρή νομοθεσία της Δανίας, η Επιτροπή έχει κινήσει διαδικασία παράβασης κατά της Δανίας.

Οι πληροφορίες για τα καταβαλλόμενα ποσά πρέπει να παρέχονται από τον ίδιο τον φορολογούμενο, από τον οποίο θα μπορούσε να ζητηθεί να παράσχει κάθε συμπληρωματική πληροφορία που ενδεχομένως χρειάζονται οι δανικές αρχές για να αξιολογήσουν την επιλεξιμότητα των ξένων συνταξιοδοτικών εισφορών για φορολογική απαλλαγή. Προς επίρρωση των πληροφοριών, τα κράτη μέλη μπορούν να βασίζονται στην οδηγία αριθ. 77/799/ΕΟΚ του Συμβουλίου της 19ης Δεκεμβρίου περί της αμοιβαίας συνδρομής των αρμοδίων

αρχών των κρατών μελών στον τομέα των αμέσων και έμμεσων φόρων(1). Επιπλέον, πρέπει να αναφερθεί ότι στην ανακοίνωσή της για την κατάργηση των φορολογικών εμποδίων στη διασυνοριακή παροχή επαγγελματικών συντάξεων της 19ης Απριλίου 2001(2) η Επιτροπή πρότεινε να συμφωνήσουν τα κράτη μέλη λεπτομερείς ρυθμίσεις για την αυτόματη ανταλλαγή πληροφοριών σχετικά με τις επαγγελματικές συντάξεις προκειμένου να διασφαλιστεί η εφαρμογή των φορολογικών τους νομοθεσιών.

(1) ΕΕ L 336 της 27.12.1977 (όπως τροποποιήθηκε με την οδηγία αριθ. 92/12/ΕΟΚ του Συμβουλίου, ΕΕ L 76 της 23.3.1992).

(2) ΕΕ C 165 της 8.6.2001.
ΓΡΑΠΤΗ ΕΡΩΤΗΣΗ P-2472/01

υποβολή: Alexander de Roo (Verts/ALE) προς την Επιτροπή

(4 Σεπτεμβρίου 2001)

Θέμα: Ιογενής νόσος των χοίρων

Σύμφωνα με πληροφορίες που δημοσιεύθηκαν στα ολλανδικά μέσα ενημέρωσης (πβλ. το άρθρο Χοίροι που πάσχουν από ιογενή νόσο καταλήγουν παρ' όλα αυτά στο σφαγείο που δημοσιεύθηκε στην εφημερίδα Volkskrant της 17ης Αυγούστου 2001) φαίνεται ότι η εν λόγω νόσος (Postweaning Multisystemic Wasting Syndrome) προσβάλλει χοίρους στο 36 % των ολλανδικών χοιροτροφείων. Ένας συνεχώς αυξανόμενος αριθμός χοίρων που προσβάλλονται από την ασθένεια αυτή — ήδη σήμερα ένα τέταρτο των χοίρων — δεν επιζούν.

Παρά τις διατάξεις του νόμου περί ελέγχου του κρέατος (Vleeskeuringswet), σύμφωνα με τις οποίες προϊόντα προερχόμενα από ζώα που έχουν εμφανώς προσβληθεί από ασθένεια πρέπει να απομακρύνονται από την τροφική αλυσίδα, τα ασθενή ζώα σφάζονται και το κρέας τουςποβάλλεται σε επεξεργασία για κατανάλωση από τον άνθρωπο.

Γνωρίζει η Ευρωπαϊκή Επιτροπή αυτήν την κατάσταση στην Ολλανδία· Εάν ναι, πιστεύει η Ευρωπαϊκή Επιτροπή ότι ηφιστάμενη ολλανδική νομοθεσία δεν τηρείται·

Εάν η Ευρωπαϊκή Επιτροπή θεωρεί ότι η Ολλανδία δεν τηρεί ορθά τηνφιστάμενη νομοθεσία, ποια μέτρα προτίθεται να λάβει για να αναγκάσει την Ολλανδία να τηρήσει την ισχύουσα ευρωπαϊκή νομοθεσία·

Απάντηση του κ. Byrne εξ ονόματος της Επιτροπής

(28 Σεπτεμβρίου 2001)

Η Επιτροπή γνωρίζει για την εμφάνιση της νόσου Postweaning Multisystemic Wasting Syndrome (PMWS) στους χοίρους, σε πολλά κράτη μέλη, συμπεριλαμβανομένων τόσο των Κάτω Χωρών όσο και τρίτων χωρών. Παρ' όλο που δενπάρχει καμία ένδειξη ήποψία ότι αυτή η νόσος παρουσιάζει κινδύνους για την ανθρώπινηγεία, η Επιτροπή, λαμβάνονταςπόψη την οικονομική σημασία του τομέα της χοιροτροφίας και τις αμφιβολίες όσον αφορά την αιτιολογία της νόσου, χρηματοδοτεί δύο σχετικά ερευνητικά σχέδια που ξεκίνησαν στις αρχές του 2000.

Η Επιτροπή δεν διαθέτει πληροφορίες που αποδεικνύουν ότι οι χοίροι που έχουν προσβληθεί από τη νόσο σφάχτηκαν κανονικά, είτε στις Κάτω Χώρες ή σε άλλα κράτη μέλη. Η Επιτροπή καλεί τον κύριο βουλευτή να τηςποβάλει τις πληροφορίες που κατέχει.

Η Επιτροπή εφιστά την προσοχή του κυρίου βουλευτή στο γεγονός ότι η εν λόγω ασθένεια προσβάλλει τους χοίρους ηλικίας από 5 έως 12 εβδομάδων. Συνεπώς, η Επιτροπή θεωρεί ότι είναι απίθανο οι χοίροι που εισέρχονται στην τροφική αλυσίδα να έχουν προσβληθεί από αυτή την ασθένεια επειδή η σφαγή των χοίρων γίνεται στην ηλικία περίπου των έξι μηνών.

Σύμφωνα με την οδηγία 64/433/ΕΟΚ του Συμβουλίου, της 26ης Ιουνίου 1964, περίγειονομικών προβλημάτων στον τομέα των ενδοκοινοτικών συναλλαγών νωπών κρεάτων(1), σε κάθε περίπτωση είναι αρμοδιότητα του επίσημου κτηνίατρου να ορίσει κατά την εξέταση προ της σφαγής αν ένα ζώο που προσκομίζεται για σφαγή μπορεί να εισέλθει στην τροφική αλυσίδα.

Σε περίπτωση πουποβληθούν στην Επιτροπή στοιχεία από τα οποία συνάγεται το συμπέρασμα ότι παραβιάζεται αυτός ο κανόνας ή άλλες διατάξεις του κοινοτικού δικαίου, η Επιτροπή αναλαμβάνει τις αναγκαίες ενέργειες στα ενδιαφερόμενα κράτη μέλη και, εάν είναι αναγκαίο, κινεί διαδικασία επί παραβάσει σύμφωνα με το άρθρο 226 (πρώην άρθρο 169) της συνθήκης ΕΚ.

(1) ΕΕ B 121 της 29.7.1964.
ΓΡΑΠΤΗ ΕΡΩΤΗΣΗ P-2805/01

υποβολή: Franz Turchi (UEN) προς την Επιτροπή

(2 Οκτωβρίου 2001)

Θέμα: Σχέδια χρηματοδοτούμενα στο πλαίσιο του Προγράμματος Cultura 2000

Έχονταςπόψη ότι μεταξύ των στόχων του Προγράμματος Cultura 2000 περιλαμβάνεται η χρηματοδότηση θιάσων και παραστάσεων θεάτρου του δρόμου·

Έχονταςπόψη ότι μεταξύ των συλληφθέντων από τις δυνάμεις της τάξης κατά τη διάσκεψη κορυφής του G8 στη Γένοβα περιλαμβάνονταν και ομάδες οι οποίες, εμφανιζόμενες ως πλανόδιοι ηθοποιοί, πήραν μέρος, κατά τρόπο ενεργό και βίαιο, στις συγκρούσεις·

Έχονταςπόψη ότι ορισμένες ιταλικές εφημερίδες αναφέρθηκαν ρητά σε κοινοτικές χρηματοδοτήσεις σε ομάδες Black Blocπό μορφήν χρηματοδότησης σε πλανόδιους καλλιτέχνες·

Μπορεί να αναφέρει η Επιτροπή αν γνωρίζει περιπτώσεις χορήγησης χρηματοδοτήσεων σε αυτοαποκαλούμενους πολιτιστικούς ομίλους οι οποίοι αποδείχτηκαν ομάδες κακοποιών· Τι είδους έλεγχοι διενεργήθηκαν τόσο για τη δημοσιονομική ορθότητα όσο και για το τελικό προϊόν των σχεδίων που χρηματοδοτήθηκαν· Ειδικότερα, αποδεικνύεται χρηματοδότηση των ομίλων No Βοrder No Nationκαι Orange;

Απάντηση της κ. Reding εξ ονόματος της Επιτροπής

(31 Οκτωβρίου 2001)

Στο πλαίσιο του προγράμματος Πολιτισμός 2000 η Ευρωπαϊκή Επιτροπή μπορεί ενδεχομένως να χρηματοδοτήσει σχέδια στα οποία συμμετέχουν τουλάχιστον 3 πολιτιστικές οργανώσεις από τουλάχιστον 3 κράτη που συμμετέχουν στο πρόγραμμα.

Ο θίασος θεάτρου του δρόμου no Border no nation, που κρατήθηκε κατά τις συλλήψεις που έγιναν από τις ιταλικές αστυνομικές δυνάμεις κατά τη σύνοδο κορυφής της ομάδας των 8 πιο βιομηχανικών χωρών (G8) στη Γένοβα (20-22 Ιουλίου 2001), και ο θίασος Orange δεν έλαβαν ποτέ μέρος -ούτε ως κύριοι οργανωτές ούτε συνδιοργανωτές- σε σχέδιο επιδοτούμενο από το πρόγραμμα Πολιτισμός 2000.

Σε ό,τι αφορά τους ελέγχους που έγιναν στα σχέδια που επιλέχθηκαν, η Ευρωπαϊκή Επιτροπή επιθυμεί να τονίσει ότι οιπηρεσίες της είναι και θα εξακολουθήσουν να είναι πολύ προσεκτικές, μέσα στα όρια των αρμοδιοτήτων τους και βάσει των πληροφοριών που παρέχουν οι εθνικές αρχές, ώστε να μην χορηγούν ποτέ χρηματοδοτήσεις σε μη δημοκρατικές ενώσεις.

Σε ό,τι αφορά ειδικότερα τον οικονομικό έλεγχο (τόσο εκ των προτέρων όσο και εκ τωνστέρων) στο πλαίσιο της χορήγησης συμβάσεων, η Ευρωπαϊκή Επιτροπή επιθυμεί να επιστήσει την προσοχή του κυρίου βουλευτή στο γεγονός ότι εφαρμόζει αυστηρά το δημοσιονομικό κανονισμό της 21ης Δεκεμβρίου 1997 που εφαρμόζεται στο γενικό προϋπολογισμό των Ευρωπαϊκών Κοινοτήτων(1).

(1) ΕΕ L 356 της 31.12.1977.